Fie că este vorba de neglijență sau nepăsare, de management deficitar sau incompetență, de fraudă sau de-a dreptul de furt, de lipsă de viziune sau de trădarea intereselor naționale, industria chimică, începând cu exploatarea resurselor și până la adăugarea de valoare în produsul finit, cândva fala economiei noastre alături de industria construcțiilor de mașini și de cea metalurgica, a fost pusă la pământ în mai puțin de 10 ani.  Revenirea în actualitate a Institutului Cantacuzino mă bucură nu numai ca pe un mare partizan al reindustrializării, ci și ca pe unul dintre milioanele de români care de-a lungul deceniilor au fost imunizați cu produse fabricate aici, sau că pe unul dintre milioanele de părinți care și-a vaccinat sau tratat copiii cu medicamente de la institut.